CELEX: 31971D0014
Language: el
Date: 1970-12-07 00:00:00
Title: 71/14/EOK: Απόφαση της Επιτροπής της 7ης Δεκεμβρίου 1970 περί τροποποιήσεως της αποφάσεως της Επιτροπής της 19ης Δεκεμβρίου 1969 περί προσαρμογής των μεθόδων διοικητικής συνεργασίας, που εθεσπίσθησαν για την εφαρμογή του άρθρου 9 παράγραφος 2 της Συνθήκης ΕΟΚ, στη νέα ρύθμιση η οποία εφαρμόζεται σε θέματα κοινοτικής διαμετακομίσεως

Avis juridique important

|

31971D0014

71/14/EOK: Απόφαση της Επιτροπής της 7ης Δεκεμβρίου 1970 περί τροποποιήσεως της αποφάσεως της Επιτροπής της 19ης Δεκεμβρίου 1969 περί προσαρμογής των μεθόδων διοικητικής συνεργασίας, που εθεσπίσθησαν για την εφαρμογή του άρθρου 9 παράγραφος 2 της Συνθήκης ΕΟΚ, στη νέα ρύθμιση η οποία εφαρμόζεται σε θέματα κοινοτικής διαμετακομίσεως  

Επίσημη Εφημερίδα αριθ. L 006 της 08/01/1971 σ. 0035 - 0035 Δανική ειδική έκδοση: Σειρά I Κεφάλαιο 1971(I) σ. 0020  Αγγλική ειδική έκδοση: Σειρά I Κεφάλαιο 1971(I) σ. 0022  Ελληνική ειδική έκδοση: Κεφάλαιο 02 τόμος 1 σ. 0117 

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Δεκεμβρίου 1970 περί τροποποιήσεως της αποφάσεως της Επιτροπής της 19ης Δεκεμβρίου 1969 "περί προσαρμογής των μεθόδων διοικητικής συνεργασίας, που εθεσπίσθησαν για την εφαρμογή του άρθρου 9 παράγραφος 2 της Συνθήκης  ΕΟΚ, στη νέα ρύθμιση η οποία εφαρμόζεται σε θέματα κοινοτικής διαμετακομίσεως"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 10 παράγραφος 2 εδάφιο 1,  Εκτιμώντας:  ότι η απόφαση της Επιτροπής της 19ης Δεκεμβρίου 1969 περί προσαρμογής των μεθόδων διοικητικής συνεργασίας που εθεσπίσθησαν για την εφαρμογή του άρθρου 9 παράγραφος 2 της συνθήκης ΕΟΚ, στη νέα ρύθμιση η οποία εφαρμόζεται σε θέματα κοινοτικής  διαμετακομίσεως(1), καθορίζει τους σχετικούς με την έκδοση και χρήση του πιστοποιητικού κυκλοφορίας των εμπορευμάτων DD3 κανόνες- ότι η ανάγκη εξασφαλίσεως της αποτελεσματικότητας των ελέγχων στους οποίους πρέπει να υποβάλλονται τα γεωργικά προϊόντα που υπάγονται στις κοινές οργανώσεις των αγορών και ορίζονται στην παράγραφο 3 του άρθρου 1 της αποφάσεως αυτής για την ορθή εφαρμογή  των κοινοτικών διατάξεων που τους προβλέπουν, οδήγησε να προβλεφθεί στο ίδιο άρθρο ότι για τα προϊόντα αυτά δεν δύναται να εκδοθεί πιστοποιητικό κυκλοφορίας εμπορευμάτων τύπου DD3- ότι για τον ίδιο λόγο πρέπει να επεκταθεί ο κανόνας αυτός και στα προϊόντα που υπάγονται στον κανονισμό (ΕΟΚ) αριθ. 727/70 του Συμβουλίου της 21ηςΑπριλίου 1970 περί καθιερώσεως κοινής οργανώσεως των αγορών στον τομέα του ακατέργαστου καπνού(2) καθώς και  στα προϊόντα που υπάγονται στον κανονισμό (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων για θέματα κοινής οργανώσεως της αγοράς των οινοαμπελουργικών (3) ο οποίος ετροποποιήθη με τον κανονισμό (ΕΟΚ) αριθ.  1253/70 του Συμβουλίου της 29ης Ιουνίου 1970 (4),  ΕΞΕΔΩΣΕ ΤΗΝ ΑΠΟΦΑΣΗ ΑΥΤΗ:   Άρθρο 1  Η παράγραφος 3 του άρθρου 1 της αποφάσεως της Επιτροπής της 19ης Δεκεμβρίου 1969 περί προσαρμογής των μεθόδων διοικητικής συνεργασίας που προβλέπονται για την εφαρμογή της παραγράφου 2 του άρθρου 9 της Συνθήκης ΕΟΚ στη νέα ρύθμιση που  εφαρμόζεται επί θεμάτων κοινοτικής διαμετακομίσεως τροποποιείται ως εξής:  μετά το τελευταίο εδάφιο, προστίθενται τα ακόλουθα δύο εδάφια:  "- στο άρθρο 1 παράγραφος 2 του κανονισμού (ΕΟΚ) αριθ. 727/70 του Συμβουλίου της 21ης Απριλίου 1970 περί καθιερώσεως κοινής οργανώσεως των αγορών στον τομέα του ακατέργαστου καπνού,  - στο άρθρο 1 παράγραφος 2 του κανονισμού (ΕΟΚ) αριθ. 816/70 του Συμβουλίου της 28ης Απριλίου 1970 περί συμπληρωματικών διατάξεων στον τομέα της οργανώσεως της αγοράς των οινοαμπελουργικών".   Άρθρο 2  Τα Κράτη μέλη εφαρμόζουν την απόφαση αυτή από την 1η Ιανουαρίου 1971.   Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 7 Δεκεμβρίου 1970.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 13 της 19.1.1970, σ. 13.  (2) ΕΕ αριθ. Ν 94 της 28.4.1970, σ. 1.  (3) ΕΕ αριθ. 99 της 5.5.1970, σ. 1.  (4) ΕΕ αριθ. Ν 143 της 1.7.1970, σ. 1.